Norræna félagið á Íslandi tók við formennsku í FNF-Foreningerne Nordens Forbund ( Samband Norrænu félaganna ) nú um áramót . Hrannar Björn Arnarsson formaður Norræna félagsins verður þar með formaður sambandsins árið 2020 . Hrannar Björn Arnarsson formaður Norræna félagsins Viðfangsefni ársins eru mörg og spennandi á þessum samnorræna vettvangi . Í janúar verður ráðstefna á vegum FNF í Helsinki um rafræn skilríki innan Norðurlandanna og Eystrasaltsríkjanna ( NOBID ) og seinna á árinu ráðstefnur annars vegar um Norðurlöndin eftir BREXIT og hins vegar um möguleika á samnorrænum stórmótum í íþróttum . Á innlendum vettvangi verður auk fastra verkefna , formennskuáætlun Íslands í Norðurlandaráði fyrir árið 2020 gerð góð skil en í henni er lögð áhersla á að : ● standa vörð um lýðræðið með því að berjast gegn upplýsingaóreiðu og falsfréttum sem grafa undan því , ● standa vörð um líffræðilegan fjölbreytileika sem ógnað er af loftslagsbreytingum , mengun og fleiri þáttum sem rekja má til starfsemi manna , ● treysta böndin milli Norðurlandabúa með því að efla tungumálakunnáttu innan Norðurlanda til að stuðla að því að þeir geti í sameiningu tekist á við þessi stóru verkefni .